62005CO0227_SL
Subject of the case
Izrek
Subject of the case
Predmet
Predlog za sprejetje predhodne odločbe – Bayerisches Verwaltungsgericht München – Razlaga členov 1(2) ter 8(2) in (4) Direktive Sveta 91/439/EGS z dne 29. julija 1991 o vozniških dovoljenjih (UL L 237, str. 1) – Zavrnitev priznanja veljavnosti ali zamenjave vozniškega dovoljenja, ki ga je po izteku obdobja prepovedi izdala druga država članica, imetniku, ki mu je zaradi uživanja mamil odvzeto nacionalno dovoljenje – Obveznost preizkusa sposobnosti
Izrek
Izrek
1) Določbe člena 1(2) v povezavi s členom 8(2) in (4) Direktive Sveta 91/439/EGS z dne 29. julija 1991 o vozniških dovoljenjih, kakor je bila spremenjena z Direktivo Sveta 97/26/ES z dne 2. julija 1997, državi članici preprečujejo, da bi na svojem ozemlju zavrnila priznanje pravice do vožnje, ki izhaja iz vozniškega dovoljenja, izdanega v drugi državi članici, in s tem veljavnost navedenega dovoljenja zato, ker njegov imetnik, ki mu je bilo na ozemlju prve države članice odvzeto prej pridobljeno dovoljenje, ni zavezan preizkusu sposobnosti za vožnjo, ki ga ureditev te države zahteva za izdajo novega dovoljenja po navedenem odvzemu, če se je začasna prepoved pridobitve novega dovoljenja, povezana s tem odvzemom, iztekla ob izdaji vozniškega dovoljenja v drugi državi članici.
2) Določbe člena 1(2) v povezavi s členom 8(2) in (4) Direktive 91/439, kakor je bila spremenjena z Direktivo 97/26, preprečujejo, da bi v okoliščinah, kakršne so v zadevi v glavni stvari, država članica, ki je prejela predlog za prepis veljavnega vozniškega dovoljenja, izdanega v drugi državi članici, v nacionalno dovoljenje, za ta prepis določila pogoj, da se mora opraviti nov preizkus sposobnosti za vožnjo predlagatelja, ki ga ureditev prve države članice zahteva za odstranitev dvomov, ki glede tega obstajajo na podlagi okoliščin pred pridobitvijo dovoljenja v drugi državi članici.